AP ส่องปี 60 กำไรโตก้าวกระโดดแนะซื้อเป้า5.90 บ.มีอัพไซด์ 20%
AP คาดกำไรหลักปีนี้เพิ่ม 1%เทียบช่วงเดียวกันของปีก่อนส่วนปีหน้าเพิ่ม 5%เทียบช่วงเดียวกันของปีก่อนแต่คาดว่าพอถึงปี 60 จะเติบโตก้าวกระโดดถึง 35%เทียบช่วงเดียวกันของปีก่อนผลพวงจากการรับรู้กำไรจากบริษัทร่วมทุนมิตซูบิชิในการพัฒนาและจำหน่ายคอนโดมิเนียม แนะซื้อเป้า5.90 บ.มีอัพไซด์ 20%

17 พ.ย. 2558

บล.ดีบีเอสฯ ระบุในบทวิเคราะห์ (17 พ.ย.) ว่า บริษัท เอพี (ไทยแลนด์) จำกัด (มหาชน) หรือ AP กำไรไตรมาส 3/58 ลดลง 28%เทียบช่วงเดียวกันของปีก่อน สืบเนื่องจากการโอนที่น้อยลง แม้มีรายการพิเศษกำไรจากการขายเงินลงทุน ถือว่ากำไรออกมาต่ำกว่าที่ตลาดคาดเล็กน้อย
อย่างไรก็ตามคาดว่างวดไตรมาส 4/58 รายได้จากการโอนจะดีขึ้น เทียบไตรมาสก่อนหน้าเพราะจะมียอดขายรอโอน (Backlog) ประมาณ 6 พันล้านบาท มาโอนในงวดไตรมาส 4/58  นี้
โดยรวมเราคาดว่ากำไรหลักปีนี้เพิ่ม 1%เทียบช่วงเดียวกันของปีก่อนส่วนปีหน้าเพิ่ม 5%เทียบช่วงเดียวกันของปีก่อนแต่คาดว่าพอถึงปี 60 จะเติบโตก้าวกระโดดถึง 35%เทียบช่วงเดียวกันของปีก่อนผลพวงจากการรับรู้กำไรจากบริษัทร่วมทุนมิตซูบิชิในการพัฒนาและจำหน่ายคอนโดมิเนียม
คงคำแนะนำ ซื้อ แต่ได้มีการปรับประมาณการปีนี้และปีหน้าลงในอัตรา 5/14% ตามลำดับ ราคาพื้นฐานใหม่ปรับลงเป็น 7.00 บาท ซึ่งประเมินด้วย P/E ปี 59 ที่ 8 เท่า ราคาปิดมีส่วนเพิ่มได้อีก 20% ผนวกกับคาดการอัตราผลตอบแทนปันผล อีก 5.3%